ക്ഷേമനിധി ബോര്ഡിന്റെ പ്രവര്ത്തനങ്ങള് ശാസ്ത്രീയമായി ക്രമീകരിക്കുന്നു: ഇ.ടി. ടൈസണ് എംഎല്എ പെരിഞ്ഞനം: ക്ഷേമനിധി ബോര്ഡിന്റെ പ്രവര്ത്തനങ്ങള് ശാസ്ത്രീയമായി ക്രമീകരിച്ചു കൊണ്ടിരിക്കുകയാണെന്നു ഇ.ടി. ടൈസണ് എംഎല്എ പറഞ്ഞു. ക്ഷീര കര്ഷക ക്ഷേമനിധി ബോര്ഡ് സന്പൂര്ണ അംഗത്വ കാന്പയിന് മതിലകം ബ്ലോക്ക് തല ഉദ്ഘാടനവും മുതിര്ന്ന കര്ഷകനെ ആദരിക്കലും നിര്വഹിക്കുകയായിരുന്നു എംഎല്എ ക്ഷീര കര്ഷക ക്ഷേമനിധി ബോര്ഡ് നിരവധി ആനുകൂല്യങ്ങളാണ് അംഗങ്ങള്ക്ക് നല്കി കൊണ്ടിരിക്കുന്നത്. ക്ഷേമനിധി ബോര്ഡ് മികച്ച രീതിയിലുള്ള ഇടപെടലുകള് നടത്തി വരുന്നത് ക്ഷീര കര്ഷകര്ക്കു ഗുണകരമായ മാറ്റങ്ങള് ഉണ്ടാക്കാന് സാധിച്ചിട്ടുണ്ടെന്നും ഇ.ടി. ടൈസണ് പറഞ്ഞു. പെരിഞ്ഞനം ക്ഷീരോല്പാദക സഹകരണ സംഘം ഫാര്മേര്സ് ഫെസിലിറ്റേഷന് സെന്ററില് നടന്ന യോഗത്തില് മതിലകം ബ്ലോക്ക് പഞ്ചായത്ത് പ്രസിഡന്റ് സി.കെ. ഗിരിജ അധ്യക്ഷയായി.ജില്ലാ പഞ്ചായത്ത് വികസനകാര്യ സ്റ്റാന്ഡിംഗ് കമ്മിറ്റി ചെയര്പഴ്സണ് സി.കെ. ജയ വിദ്യാഭ്യാസ അവാര്ഡ് ദാനം നിര്വഹിച്ചു. ക്ഷീരവികസന വകുപ്പ് ജില്ലാ ഡെപ്യൂട്ടി ഡയറക്ടര് റാഫി പോള് പെന്ഷണറെ ആദരിച്ചു. ജില്ലാ ഗുണനിയന്ത്രണ ഓഫീസര് പ്രിയ ജോസഫ് പദ്ധതി വിശദീകരണം നടത്തി. പെരിഞ്ഞനം ഗ്രാമപഞ്ചായത്ത് പ്രസിഡന്റ് വിനിത മോഹന്ദാസ് കുടുംബ പെന്ഷണറെ ആദരിച്ചു. മതിലകം ബ്ലോക്ക് പഞ്ചായത്ത് അംഗം ആര്.കെ. ബേബി, പെരിഞ്ഞനം ഗ്രാമ പഞ്ചായത്ത് അംഗം സിന്ധു സുനില്, ഗ്രാമലക്ഷ്മി ക്ഷീരോല്പാദക സംഘം പ്രസിഡന്റ് എം.ഡി. സുരേഷ് മാസ്റ്റര്, പെരിഞ്ഞനം ക്ഷീരോല്പാദക സംഘം പ്രസിഡന്റ് എം. ജയകുമാര് തുടങ്ങിയവര് പങ്കെടുത്തു.